जयपुर। सैफ अली खान शूटिंग के लिए लेट नहीं होते तो कूकस के होटल शिव विलास में बिना अनुमति लैंड करने वाला हेलिकॉप्टर शूटिंग कर वापस चला गया होता। सैफ के लेट होने से पुलिस को हेलिकॉप्टर के लैंड होने के डेढ़ से दो घंटे बाद सूचना मिल गई और इसे जब्त कर लिया।
पुलिस ने हेलिकॉप्टर के लैंड करने के फर्जी दस्तावेज बनाने वाले अजय शर्मा और राजेश कुमार को रविवार को न्यायालय में पेश किया, जहां से दोनों को जेल भेज दिया। दोनों ने पुलिस को बताया कि विज्ञापन कंपनी ने शूटिंग में मोटा खर्च किया था। हेलिकॉप्टर नहीं होता तो मामला बिगड़ जाता, तभी अस्वीकृत पत्र में काट-छांट कर स्वीकृति पत्र बना लिया और हेलिकॉप्टर उपलब्ध कराने वाली कंपनी को भेज दिया था।
उधर, पुलिस ने हेलिकॉप्टर की सुरक्षा में पांच से अधिक पुलिसकर्मी दिन-रात लगाए रखे। दिल्ली की कंपनी जीवीएचएल ने हेलिकॉप्टर को रिलीज करने के लिए अभी तक न्यायालय में आवेदन नहीं लगाया।
hin_Deva hin_Deva hin_Deva